જો આ તિથિ સોમવારે આવતી હોય તો તેને સોમ પ્રદોષ કહે છે. જ્યારે મંગળવારે આવે તો તેને ભૌમ પ્રદોષ કહેવામાં આવે છે અને જો શનિદેવના વારે એટલે કે શનિવારે હોય તો તેને શનિ પ્રદોષ વ્રત કહે છે. વિશેષ કરીને સોમવાર, મંગળવાર અને શનિવારના પ્રદોષ વ્રત ખૂબ જ પ્રભાવશાળી માનવામાં આવે છે. શનિ પ્રદોષ વ્રત વિધિ દરેક પક્ષની ત્રયોદશીના વ્રતને પ્રદોષ વ્રત કહે છે. સૂર્યાસ્ત પછી રાત થતા પહેલાનો સમય પ્રદોષ કાળ કહેવાય છે. આ વ્રતમાં મહાદેવ ભોલે શંકરની પૂજા કરવામાં આવે છે.